
Víťaz 113. Tour de France Tadej Pogačar prevzal krištáľovú trofej, ktorú navrhol Škoda Design

› Škoda Auto už po 23. raz podporila Tour de France ako oficiálny hlavný partner
› Oddelenie Škoda Design vytvorilo nové trofeje v štýle Modern Solid pre celkového víťaza, lídrov bodovacej a vrchárskej klasifikácie a pre najlepšieho mladého jazdca
› Tadej Pogačar po piaty raz uspel v najnáročnejších cyklistických pretekoch sveta
› Klaus Zellmer, predseda predstavenstva spoločnosti Škoda Auto, odovzdal zelenú krištáľovú trofej víťazovi bodovacej súťaže Madsovi Pedersenovi
› Nová vlajková loď, plne elektrická Škoda Peaq, spolu s modelom Superb iV slúžila ako „červené vozidlo“, z ktorého na preteky dohliadal riaditeľ Christian Prudhomme

Bratislava, 27. júla 2026 – Tradičnou záverečnou etapou s cieľom na parížskej triede Champs-Élysées sa včera skončil 113. ročník Tour de France, najslávnejších pretekov v cestnej cyklistike. Víťazom sa tento rok po piaty raz stal Slovinec Tadej Pogačar. Škoda Auto podporuje toto športové podujatie ako hlavný partner už od roku 2004. Oddelenie Škoda Design tentoraz vytvorilo nové trofeje inšpirované dizajnovým jazykom značky Modern Solid. Klaus Zellmer, predseda predstavenstva spoločnosti Škoda Auto, odovzdal zelený pohár víťazovi bodovacej klasifikácie, Dánovi Madsovi Pedersenovi. Automobilka zároveň organizátorom dodala 225 elektrifikovaných automobilov vrátane dvoch „červených vozidiel“ Škoda Peaq a Superb iV, v ktorých sedel riaditeľ pretekov Christian Prudhomme. Partnerstvo s organizátorskou agentúrou A.S.O. platí až do roku 2028.

Klaus Zellmer, predseda predstavenstva spoločnosti Škoda Auto, hovorí: „Tour de France a spoločnosť Škoda Auto spájajú spoločné princípy – odhodlanie, inovácie a ľudský prístup. Naše partnerstvo nestavia len na týchto hodnotách, ale aj na bohatom dedičstve značky, ktorej príbeh sa začal písať v roku 1895 výrobou bicyklov. Je pre nás cťou byť už viac ako dve desaťročia oficiálnym hlavným partnerom týchto výnimočných pretekov. Práve skončený ročník nám navyše ponúkol príležitosť predstaviť našu novú vlajkovú loď, plne elektrický model Škoda Peaq, ktorý sa stal jedným z červených vozidiel riaditeľa pretekov. Gratulujeme všetkým jazdcom k ich mimoriadnym výkonom a už teraz sa tešíme na Tour de France Femmes avec Zwift.“

Verejná premiéra modelov Epiq a Peaq: Škoda Auto zabezpečila 225 automobilov
Česká automobilka dodala organizátorom a cyklistickým tímom 225 elektrifikovaných vozidiel Enyaq a Superb iV. Úplne nový vrcholný model Škoda Peaq spolu s plug-in hybridným vozidlom Superb iV používal riaditeľ Christian Prudhomme ako „červené vozidlá“ – mobilné centrá na dohľad nad priebehom pretekov. Od roku 2019 slúžia v tejto úlohe výhradne elektrifikované modely Škoda.
Verejnú premiéru tu mal aj mestský crossover SUV Epiq, ktorý bol súčasťou tradičnej karavány alegorických vozidiel.

Bohatý sprievodný program priamo na mieste aj na platforme WeLoveCycling.com
Prezentácia značky Škoda na tohtoročnej Tour sa niesla v duchu nápaditej reklamnej kampane „Ooooh, that’s Epiq“. Pestré farby a tvary sa objavili vo fanúšikovskej zóne, na dresoch aj na ďalších reklamných predmetoch. Značka zároveň pripravila na platforme WeLoveCycling.com súťaže o lákavé ceny, napríklad bicykle Škoda a oficiálne zelené dresy. Hlavnou výhrou bola účasť na etape pre amatérskych jazdcov, na ktorú vyrazil aj Chris Froome, štvornásobný víťaz Tour de France a ambasádor značky Škoda pre cyklistiku.


Škoda pokračuje aj v podpore ďalších vrcholových cyklistických pretekov
Česká automobilka v súčasnosti podporuje viacero ďalších významných cyklistických podujatí a od roku 2022 je hrdým partnerom Tour de France Femmes avec Zwift, najväčších ženských cyklistických pretekov.
Od minulého roka je česká automobilka zároveň oficiálnym partnerom vrcholových podujatí pod hlavičkou Medzinárodnej cyklistickej únie (UCI) vrátane majstrovstiev sveta v horskej cyklistike.


Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Škoda Auto podporuje toto športové podujatie ako hlavný partner už od roku 2004. Oddelenie Škoda Design tento rok vytvorilo nové trofeje inšpirované dizajnovým jazykom značky Modern Solid. Slávnostné vyhlásenie sa uskutočnilo za účasti predsedu predstavenstva spoločnosti Škoda Auto Klausa Zellmera.

Klaus Zellmer, predseda predstavenstva spoločnosti Škoda Auto, odovzdal zelenú krištáľovú trofej Madsovi Pedersenovi, víťazovi bodovacej klasifikácie.

Automobilka zároveň poskytla organizátorom 225 elektrifikovaných automobilov vrátane dvoch „červených vozidiel“ Škoda Peaq a Superb iV, v ktorých sedel riaditeľ pretekov Christian Prudhomme.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

